সৈয়দ কামরুল ইসলাম মোহাম্মদ সালেহউদ্দিন ভাষা আন্দোলনে অংশ নিয়ে গ্রেফতার হয়ে মাত্র ১৩ বছর বয়সে কারাগারে থেকে পরীক্ষা দিয়ে ম্যাট্রিক পাশ করেছিলেন। বঙ্গবন্ধুর ৬দফা ও বাংলাদেশের স্বাধীনতা আন্দোলনের প্রতি সমর্থন জানিয়ে যুক্তরাজ্যে পুর্ববাংলার ছাত্রদের সাথে তিনি স্বাধীনতা আন্দোলনে অংশ নেন। প্রবাসী বাঙ্গালি ছাত্র সংগঠন "পাকিস্থান ইউথ ফেডারেশন" গঠন করেন। তার নেতৃত্বে প্রবাসী বাঙ্গালি ছাত্ররা লণ্ডনস্থ পাকিস্থান হাইকমিশন ভবন দখল করেছিলেন। তিনি সাড়ে চার বছর ব্রিটিশ সিভিল সার্ভিসের সদস্য ছিলেন।

১৯৬৮ সালে আগরতলা ষড়যন্ত্র মামলার অভিযুক্ত আসামি শেখ মুজিবুর রহমানকে আইনি সহায়তা দানের জন্য তিনি "দি রাইটস অব ইস্ট পাকিস্তান ডিফেন্স ফ্রন্ট" গঠন করে ব্রিটিশ এমপি ও কুইন্স কাউন্সিলর স্যার টমাস উইলিয়ামকে পুর্ববাংলায় পাঠানোর ব্যাবস্থা করেন। তেজগাঁও বিমান বন্দর থেকে তাকে রিসিপশন করে নিয়ে যান ব্যারিস্টার মওদুদ আহমেদ ও ব্যারিস্টার আমিরুল ইসলাম।

১৯৬৯ সালে দেশে ফিরে আওয়ামী লীগের রাজনীতি শুরু করে ১৯৭০ পাকিস্তানের সাধারণ নির্বাচনে প্রার্থি হয়ে ফরিদপুর থেকে মুসলিম লীগের প্রভাবশালী মন্ত্রী পরে পি.ডি.পির নেতা আব্দুস সালাম খানকে পরাজিত করে পাকিস্তান জাতীয় সংসদ সদস্য (এমএনএ,১৯৭০) নির্বাচিত হন। ১৯৭১ সালের ২৬ মাচ ফরিদপুর জেলা প্রশাসক, পুলিশ সুপারের অফিসে স্বাধীন বাংলাদেশের পতাকা উত্তলন করেন। ১৯৭২ এ আওয়ামী লীগের মনোনয়নে ফরিদপুর থেকে গণপরিষদের সদস্য (এমসিএ,১৯৭২) নির্বাচিত হন এবং জাতীয় সংসদে বাংলাদেশের সংবিধান প্রণয়নে ভুমিকা রাখেন।

তিনি স্বাধীন বাংলাদেশের প্রথম নির্বাচনে ১৯৭৩ সালে আওয়ামী লীগ থেকে মনোনয়ন না পেয়ে ফরিদপুর-৩ (বর্তমান ফরিদপুর-১,মধুখালি বোয়ালমারি আলফাডাংগা) থেকে স্বতন্ত্র প্রার্থি হয়ে আওয়ামী লীগ নেতা আ্যড গৌরচন্দ্র বালাকে পরাজিত করে সংসদ সদস্য (এমপি,১৯৭৩) নির্বাচিত হয়ে ন্যাশনাল আওয়ামী পার্টির রাজনীতি শুরু করেন। ১৯৭৪ সালে মওলানা আব্দুল হামিদ খান ভাসানী ও ব্যারিস্টার সালেহউদ্দিনের পরামর্শে বঙ্গবন্ধু শেখ মুজিবর রহমান ইসলামি সম্মেেল সংস্থায়(OIC) যোগদান করেন।১৯৮০ সালে তিনি বাংলাদেশ জাস্টিস পার্টি প্রতিষ্ঠা করেন।

তিনি ঢাকার বনানীতে অবস্থিত সুপরিচিত শিক্ষাপ্রতিষ্ঠান Banani Biddaniketan স্কুল ও বনানী ক্লাব প্রতিষ্ঠায় বিশেষ ভূমিকা পালন করেন। 

রাজনৈতিক ও কর্মজীবন
মৃত্যু
পারিবারিক জীবন
জন্ম ও প্রাথমিক জীবন